படுக்கையறையில் லிண்டா படுத்திருந்தார். உடனே அவர், தூங்குகிறார் என்று கருதிய போலீஸார், ஊழியர்கள் அவரை எழுப்பினர். ஆனால், அவர் கண்விழிக்கவில்லை. இந்தச் சமயத்தில் அவர் படுத்திருந்த படுக்கையின் அருகே பவுடர் சிதறிக்கிடந்தது. அதை போலீஸாரும் ஹோட்டல் ஊழியர்களும் பார்த்தனர். இதையடுத்தே அவர்கள் விபரீதத்தைப் புரிந்துகொண்டனர். தொடர்ந்து லிண்டாவை தூக்கிக் கொண்டு மருத்துவமனைக்கு கொண்டு சென்றனர். அங்கு அவரைப் பரிசோதித்த டாக்டர்கள், ஏற்கெனவே அவர் இறந்துவிட்டதாகக் கூறினர். இதையடுத்து லிண்டாவின் உடல், சென்னை அரசு மருத்துவமனைக்குப் பிரேத பரிசோதனைக்காக அனுப்பிவைக்கப்பட்டது. தொடர்ந்து நெதர்லாந்து தூதரகம் சென்னையில் இல்லாததால் டெல்லியில்உள்ள நெதர்லாந்து தூதரகத்துக்குத் தகவல் தெரிவிக்கப்பட்டுள்ளது.